Non Fighting Generation

Non Fighting Generation ry toimii valtakunnallisena nuorisokasvatusjärjestönä, joka on perustamisestaan lähtien erikoistunut nuorten väkivaltaisuuden vähentämiseen väkivallattomuuskasvatuksen keinoin. NFG:ssä ollaan todettu, että varsinkin nuorten väkivaltaisuudessa on kyse elämäntaidollisesta ongelmasta. Ongelmien ratkaisemiseen tarvitaan arvokasvatusta, koska arvot ovat ihmisen maailmankuvan perusta, joka heijastuu tunteisiin, suhtautumistapoihin ja toimintatapoihin. Kasvatuksen perimmäisenä päämääränä on väkivallaton elämäntapa ja sellainen elämänkatsomus, jota ohjaa pyrkimys yhteiseen hyvään eli eettiseen yhteisöllisyyteen. 

Non Fighting Generation on SOSTEn jäsenjärjestö.

 Maantieteellinen toimialue 
NFG on valtakunnallinen järjestö, jonka painopisteenä on maantieteellinen alue, jossa asuu 2/3 Suomen väestöstä. Keskusteluryhmätoimintaa on järjestetty tähän asti yli 50 paikkakunnalla ja järjestetään joka vuosi enimmillään noin 20 eri paikkakunnalla. Kiinteitä toimipaikkoja on Helsingissä, Mikkelissä ja Tampereella, joista käsin toimitaan Etelä-, Itä-, Kaakkois- ja Länsi-Suomen eri paikkakunnilla.

 Käytännön kasvatustoiminnan muodot 
NFG:n pysyvin ja keskeisin toimintamuoto on ohjatut elämäntaidolliset keskusteluryhmät ja muut kasvatukselliset pienryhmät nuorille, joita on järjestetty vuodesta 1999 lähtien. 15 vuoden aikana eli vuosina 1999–2013 on toteutettu yhteensä noin 700 kasvatuksellista pienryhmää. Niihin osallistuneiden nuorten kokonaismäärä on lähes 5000 nuorta. 

Yksittäiseen vertaisryhmään osallistuu 4–8 samantyyppisesti oireilevaa tai samantyyppisessä elämäntilanteessa olevaa nuorta. He kokoontuvat keskustelemaan aikuisen kasvattajan johdolla tietyistä teemoista kerran viikossa vähintään 10 kertaa. Ohjattujen pienryhmien toteutuspaikkoina ovat olleet pääosin peruskoulut ja toisen asteen oppilaitokset sekä lastensuojelulaitokset ja vankilat eri paikkakunnilla. Ryhmiä järjestetään myös järjestön omassa keskustoimistossa Helsingissä, aluetoimistossa Mikkelissä ja Nuorten Kohtaamiskeskus Tasoristeyksessä Helsingissä. Näihin välittävät nuoria koulujen lisäksi muun muassa lastensuojelu- ja sosiaaliviranomaiset, nuorisopsykiatrian poliklinikat ja kriminaalihuoltolaitos. Lisäksi nuoret hakeutuvat toimintaan oma-aloitteisesti tai toisen nuoren mukana.

Keskusteluryhmät ovat maksuttomia sekä yhteistyötahoille että nuorille.

 Talous 
 Rahoitus 
Non Fighting Generation ry:n toiminnan rahoitus perustuu julkisilta tahoilta saataviin avustuksiin, säätiöiden myöntämiin apurahoihin ja yritysten ja yksityishenkilöiden tekemiin lahjoituksiin. NFG ei lähtökohtaisesti tuota myytäviksi tarkoitettuja palveluja eikä rahoita toimintaansa niiden avulla. Järjestön toiminta on siten perusluonteeltaan yleishyödyllistä auttamistyötä.

Rahoituksen lähde2018201720162015201420132012 Opetus- ja kulttuuriministeriön yleisavustus nuorisojärjestöille - 30 000 € 31 000 € 31 000 € 33 000 € 33 000 € 33 000 €

 Non Fighting Generation ry:n kasvatusaiheisia julkaisuja 
Purjo, Timo & Hannila, Pyry: Tarkoituskeskeisyys nuorten itsemurhien ehkäisyssä. 2014.
 Lesojeff, Heini, Purjo, Timo, Tervahauta, Maria & Videnoja, Kalle: Kasvatus arvoihin - arvoa kasvatukseen. 2013.
Purjo, Timo: Sukupuolisensitiivinen poikien ja tyttöjen kasvatus arvoihin ja väkivallattomuuteen. 2012.
Purjo, Timo: Sukupuoli ja väkivalta, osa 2. 2012.
Purjo, Timo & Gjerstad, Eevastiina: Arvojen ja tarkoitusten pedagogiikka. 2011.
Gjerstad, Eevastiina & Lesojeff, Heini: Levottomat tuhkimot - havaintoja tyttöjen väkivallasta. 2011.
Purjo, Timo & Gjerstad, Eevastiina: Sukupuoli ja väkivalta. 2010.
Purjo, Timo & Kuusela, Jani: Tappelusta jutteluun - nuoren kohtaamisen taito. 2009.
Purjo, Timo: Väkivaltaisesta nuoruudesta vastuulliseen aikuisuuteen. 2008.

 Lähteet  

Aiheesta muualla
 Non Fighting Generation ry:n kotisivu
 Timo Purjon blogi
 NFG:n kasvattajien blogi

Luokka:Suomalaiset nuorisojärjestöt